**Strateški plan udruge Labin Art Express za period 2021.-2025.**

*Usvojen 31.prosinca 2020. godine*

1991.g. osnovano je kulturno-umjetničko društvo 'Labin Art Express (L.A.E.), 1998.god. preregistrirano u kulturno-umjetničku udrugu, a uprosincu 2005., zbog promjene članstva, imena, statuta iustroja, nanovo registriranakao udruga 'Labin Art Express XXI'. Najvažniji projekti udruge jesu kulturni centar i klub mladih ”Lamparna” - projekt zaštite 300-godišnje tradicije rudarenja kroz pretvorbu industrijske baštine, tj napuštenih nadzemnih prostora (ukupno više od 4.000 m2) bivšeg rudnika ugljena u Labinu (Istarski ugljenokopi Raša) u moderan, multifunkcionalni kulturni centar za mlade, kao prvi korak u realizaciji fundamentalnog projekta udruge “Podzemni grad XXI” – izgradnja prvog, futurističkog

podzemnog grada na svijetu kaoumjetničkog djela u neprestanom razvoju, te regionalne kulturno-turističke atrakcije i generatora dugoročnog razvoja Grada Labina /Labinštine.Otvaranjem KuC-a ”Lamparna”1998. (od 2020. društveno-kulturni centar), te njegovim kontinuiranim radom do današnjeg dana, spašeni su i sanirani te je dana nova vrijednost prostorima bivšeg rudnika koji predstavljaju kulturnu baštinu grada I RH, pokazano je upraksi kako eksploatacija prostora može prerasti u ekologiju prostora, te je unaprijeđen izgled Podlabina (vizuelno i sadržajno).

**Vizija**

Zaštita i revitalizacija rudarske baštine istarskih ugljenokopa, izgradnjom futurističkog te potpuno funkcionalnog podzemnog grada 160 mispod površine zemlje, prvog takve vrste na svijetu, kao umjetničkog djela – društvene skulpture u neprestanom razvoju.

**Misija**

Razvoj civilnog i otvorenog društva kroz proizvodnju i promociju suvremene umjetnosti te (sub)kulture mladih, posebno kroz aktivnosti i programe DKC-a “Lamparna” te realizaciju projekta „Podzemni grad XXI”.

**1.Analiza stanja**

|  |  |
| --- | --- |
| ***1.1. SWOT analiza*** | |
| **Unutarnje okruženje** | |
| **Snage:**  - dobar odnos s lokalnom i regionalnom samoupravom  - kvalitetni odnosi s donatorima  - dobri međuljudski odnosi u radnom timu  - kontinuirano ulaganje u edukaciju zaposlenika i članova udruge  - stručni vanjski suradnici  - iskustvo i kapacitiranost osoblja za fundraising iz domaćih i inozemnih izvora, prvenstveno EU fondova, kao iza provedbu sufinanciranih projekata i programa  - dobra suradnja s medijima  - povijest i tradicija prostora Lamparne kao kulturnog centra na atraktivnoj lokaciji, te vrlo dobro uređeneg i opremljenog  - iskustvo i kapacitiranost L.A.E. XXI za upravljanje Lamparnom, te za provedbu u prosjeku 10-15 projekata/programa godišnje  - 4 stalnih zaposlenika na puno radno vrijeme, te 1-2 na određeni rok i/ili na skraćeno radno vrijeme  - kontinuirano ostvarivanje potpora iz međunarodnih, nacionalnih, područnih i lokalnih izvora u proteklih 20 godina (uspješnost prijava:  cca 65% odobrenih) | **Slabosti:**  - nedostatni ljudski kapaciteti na lokalnoj razini  - nedostatak kontinuiranog monitoringa te nezavisne, vanjske evaluacije projekata  - nedovoljna financijska stimulacija zaposlenika  - nedovoljna iskorištenost prostora Lamparne čiji su troškovi održavanja i režija vrlo veliki  - nezadovoljavajuća komunikacija s građanima u lokalnoj sredini, kao i suradnja s lokalnim udrugama  - nerazumijevanje, a zbog toga i neprihvaćanje, tj. „nepopularnost“ suvremene umjetnosti te novih kulturnih i umjetničkih praksi od strane šire lokalne javnosti  - nemogućnost dovoljnog zagrijavanja prostora u zimskim mjesecima (ukupno 3-4 mjeseca)  - dio lokalne zajednice još uvijek ima negativnu konotaciju vezano uz programe i publiku DKC-a Lamparna  - loša vidljivost i komunikacija programa i aktivnosti prema velikom dijelu lokalne zajednice (opća populacija građana)  - mali broj lokalnih udruga je kapacitiran za  samostalnu proizvodnju i provedbu programa i projekata |

|  |  |
| --- | --- |
| **Vanjsko okruženje** |  |
| **Prilike:** | **Prijetnje:** |
| - nakon sanacije “šohta” te planirane ugradnje lifta, otvara se mogućnost skore realizacije fundamentalnog projekta udruge Podzemni grad XXI  - dobra suradnjas osnovnim školama te SŠ Mate Blažine, kao i s lokalnom i područnom samoupravom, omogućuje bolju iskorištenost Lamparne, tj. provedbu većeg broja  projekata i programa u njoj  - dobivena dozvola Grada Labina za otvaranje stalnog ugostiteljskog objekta u Lamparni od strane Lamparna j.d.o.o., tvrtke uvlasništvu udruge  - provedba projekta DKC Lamparna aktivno je uključila u project, te za korištenje prostora Lamparne zainteresirala više od 10 udruga iz Labina i Istre, kao i brojne mlađe, ali i starije pojedince  - raspoloživi kvalitetni vanjski suradnici izvan Labina, za pripremu, fundraising te provedbu projekata/programa  - ponude srodnih organizacija za sudjelovanje u partnerskim projektima/programima  - sve brojnije mogućnosti za financiranje iz europskih fondova i drugih međunarodnih izvora | - mogući financijski problemi, posebno nelikvidnost udruga zbog COVID-a, inflacije, te zaduživanja udruge kod banaka zbog nelikvidnosti  - dugo trajanje postupka evaluacije prijavljenih projekata na EU fondove, kao i isplate odobrenih sredstava (ukupno oko 12 mjeseci)  - smanjenje proračuna za nezavisnu kulturu na nivou županija, gradova i općina  - veliki troškovi pripreme EU projekata za koje ne postoje izvori financiranja  - mali broj mladih koji žele aktivno sudjelovati u usmišljavanju i provedbi programa i projekata udruge  - nemogućnost redovitog plaćanja velikih režija prostora Lamparne, može dovesti doraskida ugovora o najmu  - COVID kriza i očekivana galopirajuća inflacija dodatno će oslabiti ionako mali broj udruga u Labinu, te ionako već podkapacitiran civilni sektor na Labinštini i u Istri |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | **1.2. PEST(E) ANALIZA** |  | | **P (politički čimbenici)** | **E (ekonomski čimbenici)** | | **Pozitivni:**  -iskorištavanje mogućnosti pristupa specijaliziranim izvorima financija (EU fondovi)  **Negativni:**  -nedostatak programa podške u umjetnosti i kulturi na lokalnoj razini što utječe na dostupnost sredstava za projekte i događaje koje udruga organizira  -politika financiranja lokalnih vlasti kao i proračunski prioriteti utječu na dostupnost javnih sredstava udruzi za programe i događaje koje provodi | **Pozitivni:**  -diversifikacija prihoda  **Negativni:**  -nedovoljni prihodi od članarina,donacija i sponzorstva  -proračunski suficit  -inflacija koja rezultira povećanjem uobičajenih troškova poslovanja | | **S (socijalni-društveni čimbenici)** | **T (tehnološki čimbenici)** | | **Pozitivni:**  -obrazovanje korisnika i njegovanje tradicionalnih društvenih vrijednosti te organizacija kvalitetnijeg provođenja slobodnog vremena  -suradnje s međunarodnim umjetničkim organizacijama  **Negativni:**  -nedovoljna integriranost unutar lokalne zajednice | **Pozitivni:**  -dostupnost suvremene komunikacijske infrastrukture i tehnologije  -dobro poznavanje tehnoloških trendova u umjetnosti i kulturi što omogućuje nove suradnje i inovacije unutar udruge  **Negativni:**  -nedovoljno korištenje informacijske tehnologije za promociju aktivnosti i događanja te za komunikaciju s publikom i korisnicima | | |  | | --- | |  | | **E (ekonomski čimbenici)** | | **Pozitivni:**  -diversifikacija prihoda  **Negativni:**  -nedovoljni prihodi od članarina, donacija i sponzorstva  -proračunski suficit  -inflacija koja rezultira povećanjem uobičajenih troškova poslovanja | | **T (tehnološki čimbenici)** | | **Pozitivni:**  -dostupnost suvremene komunikacijske infrastrukture i tehnologije  -dobro poznavanje tehnoloških trendova u umjetnosti i kulturi što omogućuje nove suradnje i inovacije unutar udruge  **Negativni:**  -nedovoljno korištenje informacijske tehnologije za promociju aktivnosti i događanja te za komunikaciju s publikom i korisnicima | |

**Zaključak**

Iako udruga ima snažne unutarnje snage (ljudi, prostor, know-how,...), za daljnji razvoj nužna je daljna edukacija trenutnih zaposlenika udruge, kao i zapošljavanje jedne osobe u 2021. (Voditelj/ica DKC-a Lamparna i Kluba mladih “Klub 21), i jedne u 2022. koja bi se bavila isključivo komunikacijskim aktivnostima udruge, tj. digitalnim medijima i društvenim mrežama, kako na nacionalnoj tako i na međunarodnoj razini, a do 2025. još jedne osobe isključivo zadužene za operativnu provedbu projekata međunarodne kulturne suradnje. Kako bi se evaluacija projekata odvijala jednostavnije i kvalitetnije, udruga bi do 2025. trebala uvesti i primjenjivati SOKNO sustav osiguravanja kvalitete za neprofitne organizacije. U narednom periodu nužno je usmjeriti sve resurse kojima udruga raspolaže na nastavak i razvoj sudioničkog upravljanja u DKC-u Lamparna te sudjelovanje u što većem broju projekata/programa sufinanciranih iz EU fondova, kao preduvjet za dugoročniju održivost udruge.

Na temelju analize, možemo vidjeti da udruga Labin Art Express (L.A.E.) posjeduje niz jakih strana koje su ključne za njezin uspjeh. To uključuje dobre odnose s lokalnom i regionalnom samoupravom, kao i vrlo kvalitetne unutarnje međuljudske odnose, što pridonosi viokoj učinkovitosti i produktivnosti udruge. Dodatno, L.A.E. ima impresivno 30-godišnje iskustvo i kapacitete za prijavu i provedbu projekata, uključujući I uspješno ostvarivanje potpora iz različitih nacionalnih, regionalnih, EU te drugih inozemnih izvora.

Unatoč tim prednostima, udruga se suočava s brojnim izazovima. Nedostatak ljudskih kapaciteta na lokalnoj razini stvara ograničenja u provedbi programa i projekata. Nedostatak financijskih sredstava predstavlja kontinuiranu prepreku, posebno zbog visokih troškova održavanja i režija prostora Lamparne, koji se koristi

kao sjedište udruge te kao lokalni društveno-kulturni centar. Također, nedovoljna iskorištenost prostora i nedostatna komunikacija s lokalnom zajednicom predstavljaju dodatne slabosti koje ograničavaju utjecaj udruga na zajednicu, pogotovu na građane srednje i starije životne dobi. Unatoč tim izazovima, vanjsko okruženje nudi nekoliko prilika koje bi udruga mogla iskoristiti. To uključuje mogućnost realizacije fundamentalnog projekta Podzemnog grada XXI, pogotovo nakon projekta sanacije "šohta" i provedbe projekta DKC Lamparna, oba u partnerstvu s Gradom Labinom. Također, ponude srodnih organizacija u zemlji i inozemstvu za sudjelovanje u partnerskim programima koji se mogu financirati iz europskih fondova, pružaju dodatne izvore financiranja i potencijal za rast i razvoj udruge. Ipak, postoji nekoliko prijetnji koje bi mogle ograničiti uspjeh udruge. Financijski problemi, posebno česta nelikvidnost, kao i smanjenje proračuna za kulturu na razini županija, gradova i općina, predstavljaju vrlo ozbiljne prijetnje. Također, trajanje postupka evaluacije prijavljenih projekata na EU fondove, te mogući financijski problemi uzrokovani COVID-19 krizom te očekivanom visokom inflacijom nakon nje, dodatno kompliciraju situaciju.

Upravljanje tim izazovima zahtjevat će strateško planiranje, prilagodljivost i inovativnost kako bi se osigurala financijska stabilnost i ostvarili ciljevi udruge. Jačanje suradnje s lokalnom zajednicom, traženje novih izvora financiranja te kontinuirano ulaganje u edukaciju i razvoj ljudskih resursa mogli bi biti ključni faktori u rješavanju ovih izazova i osiguranju uspješnog funkcioniranja udruge Labin Art Express u budućnosti.

**2. Strateški ciljevi**

***2.1. Općiciljevi***

1.) Jačanje udruge - a) organizacijsko-kadrovsko: do kraja 2021. udruga bi trebala zadržati 5 zaposlenika (4 na neodređeno + 1 na određeno vrijeme), a zbog planirane prijave na Kreativnu Europu novog, europskog suradničkog projekta projekta krajem 2022., te 2023. i/ili 2024. sudjelovanje, uglavnom kao projektni partner, u prijavama na EU natječaje Interreg SLO-HR, Horizon, Erasmus, itd., do kraja 2025. udruga planira imati ukupno čak 7-8 zaposlenika u radnom odnosu, naravno pod pretpostavkom da potpora za navedene projekte bude i odobrena.

b) financijsko: planirani proračun udruge od 2021.-2025. iznosi od 2.200.000 – 3.200.000 kn godišnje. Izvori financiranja: do 70% EU i drugi inozemni fondovi, te do 30% domaći izvori (državni/područni/lokalni proračuni).

2021.: 5 zaposlenika (4 na neodređeno + 1 na određeno), godišnji proračun: 2,2 mil.kuna

2022.: 5 zaposlenika (4 na neodređeno + 1 na određeno vrijeme), godišnji proračun: 2,5 mil.kuna

2023.: 6 zaposlenika (5 na neodređeno + 1 na određeno vrijeme ), proračun: 2,8 mil.kuna

2024.: 6 zaposlenika (5 na neodređeno + 1 na određeno vrijeme), proračun: 3 mil.kuna

2025.: 7 zaposlenika (5 na neodređeno + 2 na određeno), proračun: do 3,2 mil.kuna

2.) Održivi razvoj DKC-a Lamparna – nastavak sudioničkog upravljanja Lamparnom putem Savjetodavnog odbora, čiji su članovi najvažniji dionici kulturnogi civilnog sektora u Labinu i Istri, te Programskog savjeta kojeg čine predstavnici organizacija i/ili pojedinici koji aktivno koriste Lamparnu za svoje aktivnosti, programe i projekte. Održivost će se postići: uspostavom permanentne suradnje te podjelom odgovornosti između ključnih dionika, korisnika Lamparne i Grada Labina; boljom iskoristivošću trenutno dostupnih javnih sredstava te učinkovitijim prikupljanjem sredstava iz drugih izvora; jačanjem kapaciteta civilnog društva u Labinu/Labinštini na području sudioničkog upravljanja.

- Misija DKC-a Lamparna:

biti društveno-kulturni centar koji odgovara na potrebe lokalne i šire zajednice, te potiče pozitivne društvene promjene, uz zadržavanje prepoznatljivosti i kvalitete kulturno-umjetničkih programa po kojima je Lamparna poznata kako u Hrvatskoj tako ina internacionalnoj kulturnoj sceni.

- Vizija DKC Lamparna:



- Strateški ciljevi DKC Lamparna:

a) Uspostaviti permanentnu i održivu suradnju te podjelu odgovornosti između ključnih dionika, korisnika Lamparne i Grada Labina;

b) Razviti i osigurati učinkovito, održivo i razvojno usmjereno institucionalno rješenje za upravljanje DKC-om Lamparna;

c) Osigurati bolju iskoristivost trenutno dostupnih javnih sredstava namijenjenih aktivnostima DKC-a Lamparnate omogućiti učinkovito prikupljanje sredstava iz drugih izvora;

d) Ojačati kapacitete civilnog društva u Labinu/Labinštini na području sudioničkog upravljanja;

e) Razviti jasan programski koncept DKC-a Lamparna koji će povezati dosadašnji već prepoznatljiv internacionalni umjetnički program s lokalnim sadržajima.

3.) Razvoj međunarodne i transgranične/međuregionalne kulturne suradnje – nastavak povezivanja i umrežavanja s udrugama, organizacijama i institucijama u Europi na bazi partnerstva, suradnje i razmjene programa, prvenstveno s 5-6 postojećih suradničko-partnerskih u 2022., a do 2025. i uključivanje u 1-2 europske suradničke platforme, s više od 12 organizacija-partnera; sudjelovanje L.A.E. XXI kao partnera u 3-4 suradnička projekta drugih organizacija, ustanova i jedinica lokalne samouprave.

4.) Povećati udio vlastitih sredstava od obavljanja gospodarskih djelatnosti, preko tvrke Lamparna j.d.o.o., u ukupnim prihodima udruge, sa sadašnjih 10% na 20% do 2025.

5.) Razvoj Bijenala industrijske umjetnosti od 2024. više na užem prostoru Labinštine, a manje na ostalim lokacijama u Istri, s posebnim naglaskom na podzemne prostore, koji bi uskoro mogli biti na raspolaganju kao javni prostori (potkop Karlota u Raši, od 2023.). 6.) Jačanje vlastite umjetničke produkcije uz češće sudjelovanje L.A.E. XXI i/ili Metal Guru na nacionalnim i međunarodnim izložbama, te daljnji razvoj vlastite video i filmske produkcije te izdavačke djelatnosti (glazba, novine, katalozi, monografije, itd.).

6.) Veći udio (financijski i organizacijski/ljudski) promotivnih aktivnosti u proračunu udruga na minimalno 10% do 2025., s posebnim naglaskom na intenzivnije korištenje svih vrsta društvenih mreža, te drugih digitalnih komunikacijskih i web alata, u svrhu veće nacionalne i međunarodne vidljivosti projekata i programa udruge.

7.) Nastavak zagovaračke kampanje sa svrhom zaštite funkcionalističke arhitektonske baštine Podlabina i Raše te uključivanje što većeg broja građana u process odlučivanja o budućoj namjeni te modelu revitalizacije nadzemnih i podzemnih prostora bivših Istarskih ugljenokopa.

8.) Razvoj digitalnih, virtualnih i online aktivnosti, posebno u svrhu stvaranja nove i razvoja postojeće publike, ali i provedbe projekata i programa u kriznim situacijama koje onemogućuju fizički kontakt.

9.) Veći utjecajudruge i drugih lokalnih OCD-a na javne politike i procese donošenja odluka na lokalnoj i područnoj razini

***2.2. Posebni ciljevi***

1.) Otvaranje vlastitog ugostiteljskog objekta u DKC-u Lamparna do 2025. te zapošljavane jedne osobe u Lamparna j.d.o.o. na neodređeno do 2024., uz povećanje prihoda tvrtke na oko na 200.000 – 300.000 kn godišnje.

2.) Poticanje građanskih akcija i inicijativa, te davanje podrške istima (besplatno korištenje prostora i infrastrukture DKC-a Lamparna) u svrhu aktivnijeg i većeg sudjelovanje građana u procesu donošenja odluka na lokalnoj/područnoj razini.

3.) Poboljšanje radnih uvjeta (nabavka anatomskih stolica, rasvjete, novih PC-a,...) te povećanje plaća zaposlenika u svakoj narednoj godini sukladno financijskim mogućnostima, kako bi se povećala njihova produktivnost te spriječio njihov odlazak i/ili rad na drugim poslovima.

4.) Stručno usavršavanje zaposlenika i članova udruge na području: knjigovodstvo i financije, materijalno i digitalno arhiviranje, poznavanje engleskog jezika (Business English), itd..

5.) Veći utjecaj na proces donošenja odluka u lokalnoj zajednici kroz ponovni ulazak 1-2 člana udruge u Gradsko vijeće Grada Labinana lokalnim izborima 2025.

***3. Načini ostvarenja ciljeva - aktivnosti***

***Temeljna područja aktivnosti udruge jesu:*** poticanje svih oblika kulturno-umjetničkog stvaralaštva mladih; poticanje očuvanja svih oblika kulturne baštine; promicanje vizualne, kazališne, glazbene te novomedijske umjetnosti i kulture, kao imeđunarodne kulturne suradnje i razmjene; poticanje izvan institucionalnog obrazovanja i aktivizma mladih na svim područjima; realizacija projekta „Podzemni grad XXI“; uključivanje u europske integracijske procese na području kulture i civilnog društva; glazbena, video i filmska produkcija te izdavaštvo; online aktivnosti.

***Navedene se aktivnosti provode kroz slijedeće programe/projekte:***

1. Društveno-kulturni centar Lamparna, s radno-rezidencijalnim (kulturno-umjetničkaprodukcija, likovne i kazališno plesne radionice, kreativne radionice Kluba mladih, edukacija putem radionica, seminara, tribina i konferencija,.) , produkcijskim i prezentacijskim aktivnostima (glazba, vizualna umjetnost, performans, film, kazalište i ples), edukativnim (jačanje kapaciteta OCD-a, tradicijske, glazbene, plesne, mažoretske i druge stalne radionice), zabavnim (escape room “Bijeg iz rudnika”, igraona s raznim automatima, koncerti i partiji,..). Očekuje se kvalitativan i kvantitativan napredak prezentacijskih aktivnosti s područja suvremene umjetnosti te novih umjetničkih praksi (IAB i Galerija “Lamparna”) uz naglasak na participativne umjetničke projekte, te radove i akcije u javnom prostoru; razvoj Bijenala industrijske umjetnosti u vodeću umjetničku manifestaciju na području suvremene umjetnosti u ovomdijelu Europe; kontinuirana promocija te poticanje građana da sudjeluju osmišljavanju i provedbi programa i projekata DKC-a; nastavak vaninstitucionalnih edukativnih aktivnosti (radionice/tribine/predavanje) usmjerenih prvenstveno na poticanje kreativnosti mladih, ali i ostalih građana, kao i njihovog društveno-političkog angažmana uz intenzivnije korištenje društvenih mreža; kontinuirano predstavljanje afirmiranih domaćihi stranih suvremenih umjetnika, ali drugih intelektualaca, kao i mlađih, neafirmiranih amaterskih stvaralaca u svrhu poticanja publike da se aktivnije uključuje u proizvodnju kulture i umjetnosti; ostale prezentacijske aktivnosti (koncerti, performansi, projekcije filmova, akcije u gradu, itd.).

2. Podzemni grad XXI - između sanacije i obnove “šohta”, koja bi trebala biti dovršena do kraja 2021., te planirane ugradnje lifta u nj do kraja 2025., udruga će provodit zagovaračke i medijske

aktivnosti u svrhu većeg sudjelovanja građana o budućoj namjeni bivšeg “rudarskog kupatila”,

prostora od 3000 m2 spojenog s DKC Lamparna, čija je obnova također planirana do 2025. godine. U oba projekta investitor je Grad Labin, a L.A.E. XXI jedan od projektnih partnera. Tijekom 2022. biti će pokrenuta virtualna platforma [www.podzemnigrad.com.hr,](http://www.podzemnigrad.com.hr,) putem koje će građani i svi drugi zainteresirani dionici sudjelovati u raspravama o budućem izgledu, namjeni i sadržajima podzemnih prostora, prije njihove fizičke sanacije i rekonstrukcije.

3. U Klubu mladih “Klub 21” nastavljaju se aktivnosti izvaninstitucionalnog obrazovanje mladih, kreativnog korištenja slobodnog vremena te poticanja njihovog većeg društveno-političkog angažmana kroz promociju i proizvodnju alternativnih kulturno-zabavnih programa, te intenzivnije korištenje novih medija i tehnologija. Planira se još veće uključivanje učenika Srednje škole Mate Blažine u Labinu u izvan-nastavne aktivnosti Kluba, prvenstveno u svrhu poticanja njihovog društveno-političkog aktivizma, ali i otkrivanja te razvoja njihove kreativnosti, uz nastavak i daljnji razvoj tzv. “kulturnog samoupravljanja” nad programima Kluba od strane njegovih stalnih korisnika. Do 2025. očekuje se povećanje broja članova Kluba mladih, od sadašnjih 100 na oko 150 aktivnih korisnika.

4. Vlastita umjetnička produkcija - performansi i predstave, glazba i video/film (Metal Guru), instalacije, ambijenti i druge umjetničke akcije. Projekti u planu: izdavanje CD-a “Cold Black” (2023.) popraćenog s 2-3 video spota; izdavanje u 2022. kataloga izložbe L.A.E. (1991.) – L.A.E. XXI (2021.) održane u DKC Lamparna u ožujku i travnju 2021.; izdavanje monografije “Labin Art Express 1992.-2022.” tijekom 2023./2024.

5. Bijenale industrijske umjetnosti (IAB) – kontinuirano održavanje Bijenala (4. izdanje 2023. i 5. izdanje 2025.) pod vodstvom vodećih domaćih i inozemnih kustosa i uz sudjelovanje renomiranih suvremenih umjetnika iz cijelog svijeta, u suradnji ili partnerstvu s kulturnim organizacijama i ustanovama u Istri.

6. Izložbeni program Galerije “Lamparna” – nakon završetka trogodišnjeg ciklusa izložbi “V.I.T.R.I.O.L” 2020. godine, pokrenut je novi 3-godišnji ciklus izložbi suvremenih umjetnika iz zemlje i inozemstva pod nazivom Akumulator2 (2021.-2023.), autora Damira Stojnića (5 samostalnih suvremenih izložbi godišnje), koji će tijekom 2023. osmisliti i predložiti novi trgodišnji ciklus izložbi (2024.-2026.).

7. Poticanje građanskog aktivizma - poticanje društveno-političkog angažmana građana, posebno mladih na Labinštini i u Istarskoj županiji, u svrhu njihovog većeg sudjelovanja u procesu donošenja odluka po pitanjima koja direktno utječu na njihovu životnu egzistenciju te kvalitetu njihova života u lokalnoj zajednici, s posebnim naglaskom na kulturne politike Grada i Županije, što bi osim većeg izlaska na izbore trebalo rezultirati većim brojem mladih koji će koristit i svoje aktivno biračko pravo, bilo kroz stranačke bilo kroz nezavisne liste.

8. Gospodarske aktivnosti - povećanje obima poslovanja tvrtke Lamparna j.d.o.o. u svrhu ostvarivanja većih vlastitih prihoda udruga od obavljanja gospodarskih djelatnosti: usluga 3D printanja, intelektualne usluge u kulturi (savjetodavne usluge i razvoj kulturnih projekata zapodručnu i lokalne samopuprave u Istri), iznajmljivanje prostorija i opreme DKC-a “Lamparna”, usluga pripreme i digitalnog tiska manjih plakata i flyera, usluga video dokumentiranja i video montaže, od 2025. i prihod od pružanja ugostiteljskih usluga, itd.

9. Investicijsko održavanje i opremanje DKC-a “Lamparna” – redovito tekuće i investicijsko održavanje zgrade od strane vlasnika prostora, Grada Labina, te nastavak opremanja DKC-a od strane udruge L.A.E. XXI u svrhu stvaranja boljih uvjeta, kako za djelatnike tako i za publiku; u planuje ponovna sanacija industrijskog poda u velikoj hali DKC-a Lamparna (2023./2024.), dodatno opremanje audio-vizualnom za potrebe Bijenala (2021.-2025.).) i dr. svrhe, uređenje i opremanje cafe bara u svrhu otvaranja stalnog ugostiteljskog objekta u Lamparni (2025. ili 2026.).

10. Razvoj online aktivnosti – tijekom 2021. godine trebala bi započet provedba projekta “DKC Lamparna online”, koji će kroz 10-tak raznih online aktivnosti obuhvatiti oko 500 mladih (do 25) te 300 starijih (+54) korisnika, što će omogućiti razvoj novog, online programskog djelovanja udruge i u idućim godinama, posebno u kriznim situacijama poput COVID pandemije.

11. Unaprjeđenje suradnje s područnom i lokalnim samoupravama - u periodu 2021.-2025. planira se unaprijediti suradnja s lokalnim (Grad Labin, općine Raša, Kršan, Pićan, Sv.Nedelja,..) i županijskim vlastimana kroz projekte/programe koji se temelje na javno-civilnom partnerstvu, s posebnim naglaskom na projekt “Podzemni grad XXI”, te zaštiti urbane cjeline Raše i dijela Podlabina, kao i provedbu većeg broja kulturnih i drugih programa pod od strane Grada Labina te njegovih udruga (MKS, Labin Zdravi grad,..) i javnih ustanova (POU, Grdska knjižnica,..) u prostoru DKC-a 'Lamparna'.

***4. Pokazatelji uspješnosti***

Za projekte i programe čiji proračun ne premašuje iznos od 150.000,00 kn udruga uglavnom provodi samo monitoring te unutarnju evaluaciju. Evaluacija se provodi primjenom S.M.A.R.T kriterija, a generalni indikatori (mjerljivi inemjerljivi) uspješnosti su: 1) Broj i struktura sudionika aktivno uključenih u projekt; 2) Ostvarene prednosti (benefiti) za suradničke i partnerske organizacije koje sudjeluju u projektu, kao iza širu lokalnu zajednicu, regiju, državu; 3) Broj ostvarenih partnerstva te kvaliteta ostvarene komunikacije, suradnje i razmjene s partnerima; 4) Vidljivost projekta te njegov utjecaj (kvalitativna i kvantitativna učinkovitost) na lokalnu i širu javnost (opća populacija građana), kao i na specifične ciljanje skupine; 5) Broj, posjećenost (uživo i „online“) i kvaliteta (recenzije, ankete) provedenih projekata/programa i ostalih redovitih aktivnosti; 6) Prisutnost projekata i programa u medijima, kao i ostvarena medijska pokroviteljstva i sponzorstva; 7) Ostvarivanje općih i posebnih ciljeva projekta/programa u odnosu na planirane i ostvarene rezultate (materijalne/mjerljive i nematerijalne/nemjerljive); 8) Održivost projekata/programa (stupanj održivosti s obzirom na osigurana sredstva te ljudske i ostale resurse za njegov nastavak); 9) Obuhvat projekta (regionalni, međuregionalni, europski,..) te njegov utjecaj na nastavak i razvoj europske kulturne suradnje; 10.) Financijski pokazatelji uspješnosti (odnos planirani/ostvareni prihodi, troškovi u odnosu na ostvarene rezultate projekta, planirani/stvarni troškovi, tj. ušteda ili prebačaj troškova), itd.

*Ostali pokazatelji:* broj korisnika aktivno i pasivno uključenih u aktivnosti udruge,broj posjetitelja i direktnih korisnika po svakoj aktivnosti; broj ulazaka na web stranicu www.lae.hr., www.podzemnigrad.com.hr, [www.lamparna.hr](http://www.lamparna.hr), www.rudnicikulture.com , www.industrialartbiennale.eu,... kao i prisutnost pojedinih programa u medijima; procjena ljudi iz struke koji ne sudjeluju u projektu/programu o kvaliteti i profesionalnosti realizacije projekata; broj građana i udruga koje aktivno sudjeluju u provedbi aktivnosti; reakcija vlasti (grad/županija/država) na pojedine aktivnosti/programe; kvaliteta i kvantiteta ostvarene suradnje s ostalim OCD-ima i ustanovama, kako iz Istarske županije tako i iz drugih dijelova Hrvatske; ostvareni nivo međunarodne kulturne suradnje te programske razmjene; ostvareni stupanj suradnje s lokalnim/područnim vlastima i gospodarskim sektorom grada i županije, kao i udio projekata/programa projekata/programa udruge u proračunu grada/županije/države u narednom razdoblju.

Informacije potrebne za provođenje evaluacije prikupljaju se uglavnom putem tiskanih i elektroničkih upitnika (Internet, email,.. ), te redovitim anketiranjem korisnika DKC-a Lamparna, dok rezultati evaluacije daju smjernice za planiranje konkretnih operativnih mjera za ostvarivanje strateškog plana, kao i za njegove eventualne promjene i dopune.